
j^ada se obazremo po svijetu, vidimo, kako se upravo 
grozničavo ide za tim, kako bi se materijalno 
stanje pojedinih staleža ljudskoga družtva poboljšalo. 
Eno što se sve ne radi o poboljšanju radničkog staleža. 
To je danas pitanje toli aktuelno, da se s dnevnoga 
reda sve dotle skinuti ne će, dok oni ne poluče svoj 
cilj. A i pravo je, da ga poluče, da siromasi pod 
starost ne moraju skapavati od glada i potucati se 
od nemila do nedraga. Kad se na to pomisli, nije se 
onda čuditi, ako i mi svećenici idemo za tim, 
da se poboljša i naše materijalno stanje, dapače 
čuditi bi se morali, kad za tim ne bi išli, jer 
izdaci bivaju svakim danom sve to veći, a do¬ 
hoci jedni te isti, a mnogo puta dapače i manji. 
Poboljšanje pak materijalno našeg svećenstva ide 
kod nas račjim korakom. Stotina je nemalo godina 
trebalo, dok se je od 315 for. podigla plaća na 500 for. 
a Bog zna. koliko će još dugo svećenstvo morati leu- 
burirati sa tih 500 for. Dok se je našem i zajed¬ 
ničkom i autonomnom činovništvu u zadnjih 10 go¬ 
dina dva put povisivala plaća, na svećenstvo — i to 
bar na ono koje od države prima plaću, — nitko ni ne 
misli. Mi svećenici, a uz nas i naši pučki učitelji, 
bijasmo do sada prava pastorčad nekih odlučujućih 
krugova. Kad se je ono pred dvije godine u našem 

saboru raspravljala peticija našeg učiteljstva za po¬ 
boljšanjem plaća, bijaše i pisac ovih redaka na sa¬ 
borskoj galeriji. Ta je peticija tako oduševljeno pri- j 
hvaćena te se sve stranke natjecahu po svojim naj- j 
boljim govornicima, kako da što više uzveličaju uči¬ 
teljski stalež i njihovu molbu što toplije zagovore. 
Da se je tko htio sa mnom kladiti, ja bih bio spreman 
gledajući na ovo priznanje i živim bojama orisano 
kukavno materijalno stanje našeg učitelj stva okladiti 
se svim mogućim, da će se tim ljudem u najkraćem 
roku pomoći. Pa šta doživismo? Prođoše i dvie 
godine, a o poboljšanju ni govora; dapače, da se što 
više ojede, poboljšaše stanje svim drugima, samo 
njima ne. Glede poboljšanja pak materijalnog stanja 
našeg svećenstva, tu su, rekli bismo izgledi još mnogo 
lošiji, na to se kod nas za sada niti ne misli, jer od 
zadnjeg povišenja, koje je bilo zabanovanja bana Ma- 
žuranića, nije još prošlo ioo godina. A na to se valjda 
i čeka. Ta, eno i u Austrijskoj poli monarkije zadnjih 
desetak godina ponovno je dolazile na tapet uz po- < 
višenje beriva ostalog činovništva, i uredjenje odnosno 
povišenje kongrue kuratnom svećenstvu. Istina, nije 1 
bog zna šta učinjeno, ali je ipak nešta učinjeno. A kod 
nas, ako reknemo, da nije ništa učinjeno, onda smo 
sve rekli. Nadamo se, da će sadašnja vlada u tom po¬ 
gledu učiniti svoje, te skupa sa poboljšanjem učiteljskih 
beriva nastojati da se poboljša i materijalno stanje ku- / 
ratnoga našega svećenstva, koje je u mnogim mjestima 
ispod svake kritike. Za Kuhena nijesmo to mogli očeki- j 
vati, jer je on našem svećenstvu bio očit protivnik, pošto i 
se nije u ogromnoj svojoj većini dalo pod njegov jaram j 


i nije se slagalo s njegovom po hrvatski narod toli za- 
tornom politikom. No mi ovom zgodom nijesmo nakanili 
da govorimo, kako da se poboljša materijalno stanje 
našegkuratnog svećenstva, jer to nije u našoj vlasti. Za 
to treba, kako napomenusmo, da uzrade duhovna i 
svjetovna oblast, nego naumismo ovdje progovoriti 
koju, kako da se poboljša materijalno stanje naših 
umirovljenih svećenika, jer smo mi u tom pogledu 
sami pozvani da uzradimo, te ne možemo računati na 
ničiju pomoć. 

Nema pak dvojbe, da je materijalno stanje 
naših umirovljenih svećenika vrlo loše, dapače nika- 
kovo, jer se sa 500 for. dan danas živjeti ne da. A 
osobito stariji svećenik, kojega su potrebe, rek, bi još 
mnogo veće. Da o drugim i ne govorimo, uzmimo 
samo bolest, radi koje treba i lijekova i liječnika, što 
je mlađem čovjeku vrlo rijedak, ali starijem, rek bi, 
svagdašnji gost. A pet stotina for. u sadašnje doba 
tako je neznatna svota, da se mora priznati, da je 
stariji svećenik, koj mora lih od toga živjeti, izvrgnut 
najvećoj bijedi. S tom svotom mogao bi samo onaj 
prolaziti, koji si je za života nešto prištediti mogao. 
Ali toga kod naših umirovljenih svećenika nema nego 
dapače mnogi od njih još sa dugom polazi u mir. 
Dan danas i uz sadašnje potrebe teško si nešto privrijedi 
i onaj, koji je na dobroj župi, a takove su kod nas 
vrlo rijetko posijane, a kamo li će šta privrijediti onaj, 
koji je na lošijoj, kakovih je ogromna većina naših 
župa. Prištediti si pak ne mogoše, jer naši svećenici 
većinom sa loših župa polaze u mir. Obnemogne li, 
morao bi, da duh. pastva ne zapinje, kapelana držati, 

a to uz slabe dohođke nije u stanju pa za to bira 
što no riječ između dva zla manje zlo: voli naime 
ići u mir i sa 500 for., nego da na lošoj župi uzdr¬ 
žava kapelana te s njim i onako slabe dohotke dijeli. 

Svećenik pak sa bolje župe obnemogne li, traži 
si kapelana, pa ako nije jedan dosta, voli držati i 
dvojicu, nego sa 500 for. ići u mirovinu. 

Dakle kod velike većine naših umirovljenih sve¬ 
ćenika o kakovoj prištednji ne ima ni govora nego su 
baš upućeni, da od onih lih 500 for. žive. A ta je 
svota u današnje doba za živjeti mnogo manja, nego 
što bijaše ona pred 30 i 40 godina sa 300 for. Jer 
što se je onda moglo nabaviti sa 300 for., danas ne 
bi dosta a ni 1000 for. 

Pripovijedao mi je jedan od prijatelja mojih, da 
je njegov otac g. 1845. postao velikim bilježnikom 
upanije požeške sa plaćom od 1400 for. šajna ili 
današnjih 600 for, srebra. Začuv za to neka njihova 
komšinica, reći će njegovoj majci: ta draga gospojo, 
kuda ćete vi sa tolikim novcem, ama da to sa kašikom 
srčete, ne možete potrošiti. I pravo je rekla, tadašnjih 
bo 600 for. više je vrijedilo, nego sada 3000 for. 
Po tom, kako rekosmo nekadanjih 300 a i 200 for. 
mnogo je više vrijedilo, nego sadašnjih 500 a i 600 for. 
A takovu a i mnogo veću plaću bere danas ijole bolji 
radnik dapače i nekoji sluge kod boljih gospodara. 
Lanjske godine čitasmo u jednom našem dnevniku, 
gdje neki Židov iz Jurišićeve ulice traži kočijaša sa 
40 forinti mjesečne plaće i stanom u naravi, dok eto 
naši umirovljeni svećenici beru samo jedan for. višć 
11a mjesec od tog sluge, al bez stanarine. 


Stvar je dakle na dlanu, da je plaća od 500 for. 
premalena, što no riječ niti za živjeti, niti za umrijeti; 
te da moramo o tom uznastojati, da se povisi, naj¬ 
manje da varira izmedju 800 i 1000 for., da svećenik 
pod staru glavu ne mora, kao što danas biva, ku¬ 
buriti. U tom treba da se povedemo za ugarskim 
nekim dijecezama, koje graniče sa našom domovinom, 
kao što je to pečuhska i kaločka, gdje svećeničke 
mirovine variraju već prama godinama službe iz¬ 
među 600 i 1000 for. Tisuću for. dobivaju, koji slu- 
žiše preko 40 god., a 600 for., čim je zaređen, pa 
iznemogne. Medjutim da se to ne bi kome previše 
činilo, navest ćemo ovdje da i u Austriji, gdje, kako 
znamo, svećenstvo nije Bog zna kako dotirano beru 
i danas župnici službujući 40 godina na 800 for. 
mirovine. A polag nove osnove brat će takovi 1000 
for. godišnje mirovine, dok expositi i kapelani 
istih službovnih godina 700 i 800 for. dočim 500 for. 
dobiva samo ako je služio deset godina. Svuda se dakle 
nešto radi, a kod nas isto te isto stanje traje već 
preko 30 godina, te dalje niti se miče niti pomiče. 
Ali na taj način, mogao bi tko reći, da bi mnogi umi¬ 
rovljeni svećenik imao veću mirovinu, nego što mu 
bijaše aktivni dohodak. Uzmimo, da bi se to zbilja i 
moglo dogoditi. Ali metnimo ruku na srce, pa se 
upitajmo, zar nije svećenik, koj se je za 40 ili 50 
godišnjeg službovanja dosta i u radu i u oskudici 
napatio, zaslužio napokon, da mu se nakon tolikih 
godina pod konac života poboljša njegovo materijalno 
stanje? U ostalom kad bi dobio i hiljadu for. nije to 
danas Bog zna šta, j er s takovom a i mnogo većom miro- 

vinom idu dan danas u mir kot. kancelisti, bivši voj¬ 
nički podčastnici, i to ne sa 50 nego sa 40 godina službo¬ 
vanja. A s takovima bar trebalo bi da se izjednačimo, jer 
svota sa 500 for. tako je niska, da je čovjeka upravo stid, 
kako mi reče jedan od naših umirovljenih svećenika, 
kad ga tko upita, kolika mu je mirovina da mora 
reći 500 for., kad se zna, da s takovim i većim svo¬ 
tama idu danas u mir isluženi podvornici, žandari 
i gradski stražan. 

No pita se, otkuda takove mirovine? Rješavajući 
ovo važno pitanje moramo imati pred očima onu našu: 
uzdaj se u se i u svoje kljuse kako to čine i drugi 
staleži, jer i njima mirovine ne padaju iz oblaka, 
nego tijekom službovanja doprinose stanovite procente 
od redovite plaće u tako zvani Penzionsfond. Kako 
rekosmo, red nam je samima, da o tom uznastojimo, 
jer nama se taj nehaj i od strane svjetovnjaka s pravom 
predbacuje, kojima se samima čudno vidi, da u da¬ 
našnje doba svećenik akademički izobražen bere pod- 
vorničku mirovinu. Vaše su mirovine sramota za vaš 
stalež, reče mi ovih dana jedan vrlo ugledan hrvatski 
patriota i književnik. I pravo je rekao. Staje pak u tom 
pogledu činiti, držim, da bi bilo dobro, kad bi se sa¬ 
zvala anketa iz svih naših kotareva, koja bi o tom skupa 
sa članovima mirovinskog odbora, koji kako čujemo, 
već desetak godina ne bijaše na okupu, vijećala, jer više 
očiju više vidi. Što se pak nas tiče mi bismo rekli ovo: 

1. Prije svega treba uznastojati, daše poveća glav¬ 
nica naše mirovinske zaklade.. Ona iznosi danas okolo 
240.000 for. slovom dvije sto četrdeset hiljada for. 
dakle svotu za jednu dijecezu od 1,300.000 duša. a 


sa 600 svećenika dosta malenu. A ta je svota s tim 
manja, ako se uzme u obzir, da je u tu svrhu 
još blage uspomene biskup Vrhovac pred nemalo 90 god. 
50.000 for. uložio. Žalibože nije se pokojnom biskupu 
Vrhovcu kroz toliki niz godina našlo premca niti 
nasljednika, osim eto u najnovije doba presv. g. biskupa 
Guglera i preč. g. kanonika Smetiška, koji je posljednji 
svojim u istinu plemenitim darom mislio više na one, 
koji će u mir poslije 40 godina, dok se je presvijetli g. 
Gugler obazreo na sadašnju šestoricu naših najstarijih 
umirovljenika, koji drže toga radi presv. g. bis¬ 
kupa Guglera svojim najvećim dobrotvorom, jer 
iz njegove zaklade bere svaki uz običajnu mirovinu 
od 500 for. još jednu stotinu for. više. Kod nas bo sve¬ 
ćenika od uvijek je bila velika jedna pogrješka, da se 
naime za sve drugo brinemo, samo za sebe najmanje. 

Svi bo naši prosvjetni zavodi imadu uz ine rodo¬ 
ljube upravo svećenstvu da zahvale svoj i opstanak 
i napredak, jer u opće nema ni jedne plemenite 
cijeli u domovini, a da ju nije naše svećenstvo i 
tvorom i govorom svojski podupiralo. Samo eto na 
sebe slabo se obaziramo. Stoga je već eto skrajnje 
vrijeme, da i na to mislimo. Pošto se pak nije na¬ 
dati, da bi se u doglednom vremenu mogao naći 
kakav Mecena, koji bi našu mirovinsku zakladu iz¬ 
dašnim darom na toliko povećao, da bi iz nje naši 
umirovljenici mogli dobivati pristojnu i staležu doli- 
kujuću mirovinu, držimo da mi sami po onoj uzdaj 
se u se i u svoje kljuse učinimo svoju, pa makar nam 
to bilo oteško, jer veli naš narod, tko se dima ne 
nadimi, vatre se ne nagrija. U kako to? 

i. U prvomredu trebalo bi, da se naš godišnji prinos 
od i „ povisi na makar 2a taj, lagljega plaćanja radi, 
da se isplaćuje u dva polugodišnja obroka. To ne bi bio 
Bog zna kakav teret, kad se zna, da to i svi drugi 
staleži čine u još mnogo većim procentima. Eno npr. 
uzmimo naš učiteljski stalež. Temeljna im je plaća 
samo 400 for., pa čim definitivno bude koji imenovan, 
već prve godine službovanja mora doprinijeti u mi¬ 
rovinsku zakladu 25% plaće, dakle od 400 for. pod- 
punu jednu stotinu. A kasnije od svakog kvinkvenala 
ili promaknuća i opet 25%. A od ostale redovite 
plaće i opet svake godine 4%. Ali zato nakon 30 ili 
40 godišnjeg službovanja idu sa najmanje 800 ili 
900 for. dapače nekoji i sa 1000 for. mirovine u mir. 
A tako biva i kod ostalih zemaljskih i državnih 
činovnika a i službenika privatnih zavoda, koji do¬ 
prinose prigodom imenovanja velike procente u svoje 
mirovinske zaklade, ali zato i dobivaju toli krasne 
mirovine. I mi smo tvrdo uvjereni, da bi i nas svaki 
mnogo radije doprinosio u mirovinsku zakladu i 2 
procenta 11a godinu, kad bi znali, da ćemo nakon 30 
i 40 godišnjeg službovanja brati mirovinu od 900 i 
1000 for. mirovine, nego što sad doprinašamo samo 
1%, pa nas čeka kukavna i, rek bi, našega staleža u 
današnje doba nedostojna mirovina od 500 for. Ima ih, 
koji kažu, da se godi nj i procent ne bi smio dizati, jer 
da ima i danas svećenika, koji ga ne plaćaju. Taj 
izgovor slabo vrijedi, jer mi držimo, da se takov , ako 
ih na žalost već ima, moraju ma koj im načinom prisiliti 
da ga plate. Ako se može i mora plaćati deset put veći 
porez i namet, te to ne ovisi o volji pojedinca hoće 


li ga ne će li platiti, tako bi i duhovna oblast morala 
primorati makar i ovršnim putem nemarnike na pla¬ 
ćanje. I mi bismo volili, kad se ne bi trebao dizati, ali 
ako nije druge, onda se mora dići, jer se pri sa- 
danjem ostati nemože. 

2. Imala bi se uvesti u korist mirovinskoga fonda 
tako zvana taksa imenovanja (Ernennungstaxe). Tu 
bi taksu svaki svećenik vrlo rado platio prigodom 
imenovanja za župnika ili inog beneficijata — razumi¬ 
jevamo ovdje i kanonike, — kad bi se to stavilo kao 
uvjet samog imenovanja. Takove taxe već postoje 
u bivšoj vojnoj krajini, te u opće na župama, gdje 
je vlada kolatorom, a takovih je dobra po ovica u 
Hrvatskoj i Slavoniji. Samo žalibože te takse, osim 
— kako čujemo — Senjske dijeceze, ne idu u našu 
mirovinsku zakladu, nego u vladin džep. Mi držimo 
da bi naše duh. oblasti mogle isposlovati kod zcm. 
vlade, pošto se zemlja, ma da imenuje župnike a 
neke dapače i plaća, ali pošto se za slučaj obne- 
moglosti za njihove mirovine i ne brine, da bi 
se ove takse imenovanja priklopile dijecezanskom 
mirovinskom fondu, od kuda ti svećenici beru mi¬ 
rovinu. Mislimo, da od toga ne može biti ništa na- 
revnije i pravednije, pa da bi se to dalo isposlo¬ 
vati. Pa kad svećenici na vladinim kolaturama mogu 
platiti taksu imenovanja, zašto nebi platili i oni na 
privatnim. Ili da primjera radi navedemo konkret- 
niji slučaj. Ako naime može i mora platiti taksu za 
imenovanje siromašni župnik na vladinoj kolaturi u 
Čagliću, zašto to nebi platio i onaj njegov mnogo 
bolje stojeći komšija na privatnoj kolatoriji u Pa- 

kraću. Ili, ako može platiti imenovanja taksu župnik 
u Gvozdanskom i Komarevu, zašto ju ne bi platio onaj 
u Sisku, pa i ona gospoda župnici u Zagrebu i t. d. 

Tvrdo smo uvjereni, da se toj taksi ne bi nitko 
opirao, kao što se ni danas na vladinim kolaturama 
nitko ne opire, te bi ju svatko, samo da dobije župu, 
rado platio. I u koliko je nama poznato, nije se još do¬ 
godio slučaj, da netko nije htio primiti župe, ili da 
je volio ostati vjekovitim administratorom, samo da 
ne plaća takse, nego je naprotiv iz oka i boka nastojao, 
da ju što prije ili na jedanput ili u obrocima podmiri. 

A da su te takse kojom srećom pred 40 ili 50 
godina uvedene, naša bi mirovinska zaklada danas 
bila veća za blizu 100.000 for. — A sada dolazimo na 
glavno vrelo. 

3. Kako je poznato, još za blage uspomene pok. 
kardinala Mihalovića četiri su kanonička mjesta za 
uvijek ispražnjena, a njihov dohodak teče u dijece¬ 
zansku blagajnu, kojim se podupiru kapelani i si¬ 
romašni župnici. Kašnje i to iza onog velikog 
potresa od g. 1880., i opet su četiri kanonička mjesta 
izpražnjena, čiji je dohodak imao služiti za popravak 
potresom oštećene stolne crkve. Naša je stolna crkva, 
hvala Svevišnjemu, sada uređena, te bi se po tom 
ta četiri kanonička mjesta imala popuniti. Mi držimo 
i bez okolišanja kažemo, da kad je uprava dijeceze 
mogla biti bez tih četiriju kanoničkik mjesta blizu 
30 godina, da bi mogla biti i odsele. 

I naše je dukoko uvjerenje, da bi svećenstvo 
naše nadbiskupije mnogo radosnije pozdravilo vijest, 
kad bi čulo, da će dohoci i od tih četiriju kano- 


ničkili mjesta odsele teći u dijecezansku blagajnu, 
i to jedna polovica za poboljšanje materijalnoga stanja 
kapelana i siromašnih župnika, a druga opet polo¬ 
vica u mirovinsku zakladu za poboljšanje kukavnoga 
stanja naših umirovljenih svećenika, nego što bi ga, 
oim moguće pojedinca, obradovala vijest, da je ovaj 
ili onaj svećenik postao kanonikom prvostolne crkve 
zagrebačke. No ako i ne bi sva četiri kanonička mjesta 
ostala ne popunjena, svakako držimo, da bi bilo od 
prijeke potrebe, da se bar dva ne popunjavaju, nego da 
njihovi dohoci teku u mirovinsku zakladu. Kada 
bi se pak sve to ostvarilo, kako ovdje predlažemo, a 
moglo bi se lako ostvariti, samo ako se za to zagrije naša 
duh. oblast, naši umirovljeni svećenici, pa da bi ih 
i više bilo, mogli bi brati već danas mirovinu sa 
najmanje 900 do 1000 for. Dapače, kada bi dohodak 
od samo dvaju kanoničkih mjesta tekao u mirovinsku 
zakladu , to se ni godišnji procenat nebi morao povisivati. 
— Povišenje pak mirovina ne samo da bi dobro došlo 
našima umirovljenim svećenicima, nego bi to bilo 
u velike na uhar i samoj duh. pastvi. Ne bi se tada 
svećenik slab i nevoljan, rekao bih već jednom nogom 
u grobu, silom otimao, patio se i mučio, dok micati 
može, nego bi ostavio mjesto drugomu mladjemu, i 
snažnijemu od sebe, a on bi se, videći da ne može 
više uspješno, kako bi htio i kako to služba sa sobom 
donaša, u župi djelovati, povukao u zasluženo stanje 
mira, da se bolje pripravi za vječnost. 

Nije bo dan danas svećenička služba tako laka, 
kako neki misle, ili kakova je uzmimo bila još pred 
20 ili 30 godina. Danas je župnik postao u uredu 

pravim birokratom, a -u duhovnoj pastvi opet mnogo 
puta pravim mučenikom. Uzmimo, koliko mu zadaju 
posla samo škole? 

Nije to sada, kako to negda bijaše, dok smo i 
sami ; kolu polazili, da se je naime župnik samo dva 
ili tri put u godini u školi pokazao i to više kao 
inšpektor nego li vjeroučitelj, jer je službu katekete 
redovito učitelj obavljao. Danas je kako učitelju 
tako i župniku škola svagdašnji kruh. Dapače na 
mnogim mjestima ne bi župnik ni kapelana držati 
morao, da nije škola. Osim toga kolika ima dopisi¬ 
vanja sa raznim oblastima. A uz to je li još ekono- 
mička župa, kao što ih ima reć bi većina u nad¬ 
biskupiji, tu se čovječje sile istroše prije reda, te uz 
najbolju volju teško je staru i obnemoglu službovati, 
pa jedva čeka, da se može sklonuti u mir, od 
čega ga opet odvraća ona kukavna mirovina, te za to 
služi i nadalje i to ne od volje nego od nevolje. A da 
takova služba ne može biti korisna duh. pastvi, 
samo se sobom razumije. 

Od prijeke je dakle potrebe već u interesu i same 
duh. službe, da se starijim i u službi obnemoglim 
svećenikom poda prilika, da za slučaj bolesti ili ostar- 
jelosti može poći i to sa pristojnom mirovinom u 
mir, te da ne bude primoran službovati, ako nije u 
stanju da službuje. Ovakovo bo primorano službovanje 
nije nigdje poželjno, a najmanje kod duh. službe. Kod 
nas se više puta žalibože događa da svećenik skroz 
obnemogao služi, vode ga k oltaru i od oltara, kalež mu 
iz rukuh pada, svetu pričest sjedeć na stolcu kod 
oltara dijeli, a on ipak ne ide u mir i to samo 


radi prenisko odmjerene mirovine. A svećenik, 
kako nam je jednom zgodom rekao vrlo ugledan 
jedan svjetovnjak, ne bi smio biti nikada monstrum kod 
oltara. U ostalom kad se svim drugim staležima daje 
prigoda, da nakon stanovitoga broja godina mogu 
ići u mir, da pod starost malo otpočinu, čemu da se 
to krati jedino svećeniku, nego ga se tjera, da služi, 
dok micati može. A gotovo je da mu se to krati, 
kad mu se stavlj a u izgled takova kukavna mirovina, 
kakova je baš naša, s kojom se osobito u današnje 
skupo doba apsolutno živjeti ne da. 

Stoga otvoreno ovdje kažemo, da čast i ugled 
staleža našega kao što i potreba te korist duhovne 
službe traži, da se već 'jednom urede naše mirovine, 
te se tim dalje odgađati ne bi smjelo. Držimo pak 
da bi baš ta okolnost u velike djelovala i na našu 
mladež, da se rado posveti svećeničkom zvanju; 
vidili bi naime, danijesu samo svjetovni staleži, kojima 
je starost osigurana, nego da je i duhovni stalež pod 
starost obezbijeđen. Jer govorio tko što mu drago, kod 
izbora staleža u velike upliva i materijalna njegova 
strana. Eno šta vidimo u Njemačkoj. Tamo nisu svuda 
uređena sjemeništa onako strogo interna poput naših. 
Na mnogim mjestima sluša bogosloviju mladež u 
svjetovnom ruhu, pa se kraj svega toga rado posve¬ 
ćuje svećeničkom staležu. A zašto? Uz krasni kućni 
vjerski odgoj, držimo, da će biti jedan od važnijih 
razloga i to, što su tamo svećenici za vrijeme službo¬ 
vanja a i pod starost materijalno dobro osigurani. 
Oni naime beru plaću od države poput ostalih či¬ 
novnika istoga ranga, te ovima nijesu zapostavljeni. 

Tamo se takova anomalija ne bi smjela dogoditi, kako 
to kod nas redovito biva, daakademički naobražen sve¬ 
ćenik bere iz zemaljske blagajne 500 for. godišnje plaće, 
a manipulacionalni činovnik bivši vojnički podčastnik 
da bere iz iste blagajne tisuću i više stotina formata. Na 
tu dakle glavnu okolnost ne bi se smjelo zaboravit , jer 
smo napokon ljudi, koji smo podvrgnuti svagdašnjim 
potrebama, pa nikomu nije milo, da za života osku¬ 
dicu trpi. 

Za to mi držimo, da je mnogo važnija stvar kod 
nas, da se urede materijalni odnošaji našega svećenstva 
nego li je gradnja i samog dječačkog sjemeništa. Jer uz 
sadašnje odnošaje, pa da imademo i dječačko sjeme¬ 
nište, ne će se stvari mnogo pomoći. A to nas uči 
svagdašnje iskustvo. A tko toga može, biti ne vjeruje, 
neka se pobliže propita između ostalih, da o drugima 
i negovorimo za obiturijente Travničkog a i Osječkog 
dječačkog sjemeništa. Mi bo držimo, da mladić koji 
je svojim marom a i brigom svojih roditelja svršio 
šest gimnazijskih razreda, pa želi poći u sjemenište, 
ima više puta bolju volju i veću vokaciju za svećenički 
stalež nego mnogi od onih, koji već od prvoga razreda 
polaze koji seminarij. U prvom dakle redu treba da 
se urede materijalni odnošaji našega svećenstva, a onda 
se ne trebamo bojati oskudice svećeničkog podmlatka. 
Dakako da bi bilo vrlo dobro, kad bi se gradilo i dječačko 
sjemenište, gdje bi se lijep broj učeće mladeži pripravljao 
za svećenički stalež. No dok to bude, mnogo će još pro¬ 
teći Savom mutne vode, Za to je nužna glavnica od naj¬ 
manje jednog milijuna for. Par stotina hiljada treba za 
gradnju njegovu, a od 700 do 800 hiljada nužnaje glav¬ 


nica, od koje kamatama uzdržavat će se mladež i profe¬ 
sorski zbor. A do toga kod nas, kako rekosmo, ne će tako 
lako doći. U ostalom držimo, da kod nas dječačkog 
sjemeništa štono riječ velikog stila još ne bi bilo 
nužno. Mi, kako je poznato, imademo već dva nad¬ 
biskupska sirotišta i to u Požegi i Zagrebu od kojih u 
svako stane oko 100 mladića. Ne bi li se jedno od 
ovih moglo preustrojiti u formalno dječačko sjeme¬ 
nište? Ne mislimo, da bi se imalo odmah početi s 
prvim gimnazijalnim razredom, nego istom sa petim. 
U nižoj gimnaziji nije još mladež tako prepredena 
kao u višoj. Tu je mladež više djetinje nepokvarene 
ćudi. A i sa zdravstvenog gledišta držimo, da nije 
baš shodno, da sva mladež već od prvog razreda 
počima sa strogim zavodskim zaptom. Dosta je, da 
počme sa petim razredom, pa će svejedno svojih 
8 godina provesti u zavodu. A to je sasvijem dosta. 
U jedno dakle od tih sirotišta imala bi se smjestiti 
mladež petog i šestog gimnazijalnog razreda. 

Ma da držimo, kad bi se ustrojilo podpuno dječ. 
sjemenište sa cijelom gimnazijom, da bi za to mnogo 
zgodniji bio grad Požega ili Varaždin, ili u opće ma koje 
drugo oveće mjesto u nadbiskupiji od grada Zagreba 
i njegove svjetske halabuke, jer u takovim mjestima 
svećenički stalež uživa mnogo veće štovanje i ugled, 
štona učeću mladež samo lijepo djelovati može, nego 
što to biva u velikim i glavnim varošima, to ipak 
držimo, kad bi se dječačko sjemenište sastajalo samo 
iz dva viša razreda, da bi za to mogao u prvom bar 
početku služiti i sadanji zagrebački orfanotrofij. Na 
taj način mladež nižih gimn. razreda i obaju siro- 

tišta smjestila bi se u požeški, a mladež viših dvaju 
razreda u zagrebački orfanotrofij. 

U ta dva viša razreda, držimo, da ne bi trebalo 
više primati od 60 mladića, jer o tom ne ima dvojbe, 
da će se i kasnije mnogi dobri djaci javljati u sjeme¬ 
nište, koji budu i na vanjskim gimnazijama svršavali 
svoje nauke. Za uzdržavanje pako tih 6o-torice mla¬ 
dića uz neki prihod dotičnog orfanotrofij a, mislimo, 
da bi dostajale kamate već od sadašnje glavnice dječ. 
sjemeništa. Držimo pak da se tada u sirotišta ne bi j 
smjeli uzimati i tako zvani solventi osim moguće j 
onih koji, imajuć lijepe svjedočbe, dolaze a prvi razred | 
— nego lih siromašni zavodski alumni. S veće bo strane i 
roditelji plaćaju za svoju djecu u sirotištima, da se , 
kao nestašna a više puta u gimnaziji neobuzdana i 
poprave. A ovalcov, dok se popravi, mnogo više drugih 
pokvari; veli bo nas narod: sugava ovca cijelo jato 
ošuga. To je istina, koja se pobiti ne da A to se 
osobito mora mati pred očima u zavodima, kojih se j 
mladež danas sutra kani posvetiti svećeničkom sta¬ 
ležu. Stoga držimo, da naša sirotišta moraju biti 
u istinu sirotišta, u kojima treba da se odgoj avaj u 
odlična siromašna djeca, -— a nipošto popravilišta. 

Što se pak tiče samih predavanja, ta bi se imala 
za prvi početak slušati u samom zavodu i to u tako 
zvanim muzeumima. Ta i mi negdar pohađajući za¬ 
grebačku univerzu, ne imadosmo posebnih dvorana 
za predavanje, nego ih slušasmo u muzeumima, a 
tako bijaše sve do potresa g. i'80., dok se sa¬ 
dašnje sjemenište nije nadogradilo. Velimo za prvi po¬ 
četak, jer i tome bi se kasnije lahko doskočiti moglo 


i to ne sa Bog zna kakovim žrtvama:: Mislimo 
naime,,da bi se nadozidao onaj prazni dio izmedju nad¬ 
biskupskoga sjemeništa i sjeveroiztočne kule nad¬ 
biskupskoga dvora; tu bi se tada mogle prirediti 
dvorane za peti i šesti razred, fizikalni kabinet itd. 
A to bi vrlo dobro došlo i samom sadašnjem nadb. 
sjemeni tu, jer kako čujemo, za onoliki bro učeće se 
mladeži ne ima u njemu dovoljno prostora. Na taj 
bi eto način, peti i šesti razred, dakako u svjetov- 
nqm ruhu, mjesto da polazi predavanja na gornjoj 
gimnaziji, polazio ih u nadbiskupskom sjemeništu. 

I tako eto moglo bi se kod nas, ako se baš hoće, 
već sada početi s dječačkim sjemeništem, i to sa pod- 
punom višom gimnazijom; dva bi naime razreda 
bila, kao što i jesu, u sadašnjem zagrebačkom sjeme¬ 
ništu, a dva opet u sadašnjem nadb. sirotištu. 

A to držimo, da bi bilo za sada sasvijem dosta. 
To bi bio kao neki pokušaj. Ne pokaže li se ni tuj 
uspjeh, neka budu uvjereni svi zagovaratelji dje¬ 
čačkih sjemeništa, da ne će mnogo pomoći ni pot¬ 
puno dječačko sjemenište. Osobito pako ako bude 
materijalno stanje velike većine našega koli kurat- 
noga a osobito umirovljenog svećenstva ovakovo, 
kakovo je danas. — 

Što ćemo pako sada reći imalo se je već i odavna 
učiniti, nu sa osnutkom dječačkog sjemeništa sa pot¬ 
punom višjom gimnazijom na svaki način. Mislimo 
naime, da se tom zavodu izposluje pravo javnosti, 
da tako klerici polažu izpit zrelosti u samom sj e- 
meništu, a da ga ne moraju polagati kao privatiste 
ili externiste na kojoj od zagrebačkih višjih gimnazija. 

Sadanji bo je položaj klerika maturanata vrlo težak. 
Dok su vanjski djaci redovito od najmanje tri ili 
četiri predmeta oslobodjeni, klerici moraju polagati 
izpit iz svih predmeta, i to s veće strane pred nepo¬ 
znatim profesorima. Njihov je položaj uopće govoreč 
mnogo težji, nego i samih privatista, profesorom 
poznatih djaka. 

I dok se još osim toga na semestralne svjedočbe 
vanjskih djaka uzima i polag najnovije naredbe zem. 
vlade mora, kako su pod godinom učili, uzeti obzir 
ma na samoj maturi i loše odgovarali, na seme¬ 
stralne kleričke svjedočbe ne obazire se niti najmanje, 
kao da ih naime ni nije. 

Stoga se više puta đogadja, da ih uz sav težki 
njihov trud, preko polovice pada, pa ma samo i na 
dva mjeseca. A tim se, govorio tko što mu drago i 
nehotice baca nekakovo nepovoljno svjetlo na sam 
licej i njegov profesorski sbor; kao da naime mladež 
sjemeništna ne uči dobro ili da si profesori ne dadu 
dovoljno truda, premda se vrlo dobro znade, da sje¬ 
meništna mladež, živući u zavodu pod strogim za¬ 
vodskim zaptom, mnogo više uči, dapače i iste pred¬ 
mete kao i vanjski djaci. A što se samih profesora 
tiče ti su s veće strane, izuzev rijetke iznimke, svi 
izpitani vrstni profesori. A i oni koji nisu izpitani, 
to su odlični slušatelji filozofije, koji su se nakon 
svršenih teoložkih nauka, kao već zreli ljudi, posve¬ 
tili filozofiji. Nu kraj svega toga klerici na maturi 
kako rekosmo nemilice padaju, i to uajviše s toga, 
što moraju izpit polagati iz svih predmeta i što nisu 
redoviti profesorom poznati djaci. A to, kao što je ne¬ 


povoljno po klerike, ne može biti ugodno ni sjeme- 
ništnim profesorom, kad dožive ovakav uspjeh svoga 
u istinu težkog i požrtvovnoga ada. 

Zadnjih godina moga u Raiću službovanja bijaše 
u jedno te isto vrijeme iz moje tamošnje župe 8 gimna¬ 
zijalaca na požežkoj gimnaziji. Petorica otidjoše u sje¬ 
menište, dočim trojica ostadoše u Požegi. Sva petorica 
koji otidjoše u sjemenište bijahu odlikaši, a od ostavših 
u Požegi dvojica biše odlikaši a treći bi sasma dobar 
prvoredaš. 

Svi ti polagahu izpit zrelosti, ali, iekli bi, čudnim 
uspjehom: Od one petorice, koji kao klerici pola¬ 
gahu maturu na zagrebačkoj gimnaziji samo dvojica 
prodjoše sa srednjim prvim redom, dočim trojica pa¬ 
doše na dva mjeseca. Od onih pako koji ostadoše 
u Požegi dvojica prodjoše kao bivši odlikaši s odlikom a 
treći sa vrlo dobrim prvim redom. Šta iz toga slijedi? 
slijedi to, da su i ona petorica ostala na požeškoj 
gimnaziji i tamo polagala izpit, kao odlikaši, polo¬ 
žili bi ga bez dvojbe sa odlikom, a u Zagrebu eto 
mjesto odlike koju očekivaše, dobiše drugi red. 

A držimo, da to nemože biti povolji ni samom 
profesorskom zboru požeške gimnazije, kad čuju, da 
njihovi bivši odlikaši padaju pri izpitu zrelosti na 
zagrebačkoj gimnazjji kao muhe. 

To je pako sigurno razlog, koj mnogogdjaka, koji 
se baš želi posvetiti svećeničkom zvanju, odbija, da 
poslije šeste gimnazije polazi u sjemenište, bojeći se 
da će ili pasti na maturi ili da će se jedva protu¬ 
rati, dočim je tvrdo uvjeren ostane li vani, da ga 
kao odlična djaka čeka i odlična svjedočba za kojom 

napokon svaki djak mora da teži. A za ovakova ka¬ 
snije. ma da je prije i imao volju biti svećenikom, 
ostane li vani 117. i 8 razredu nastupe redovito ta¬ 
kove prilike, da poslije niti ne misli više na sje¬ 
menište. 

Stoga kako rekosmo mora se već sada nasto¬ 
jati, da kleriei u samom sjemeništu polažu maturu. 
I mi držimo da zem. vlada ako će biti iole pravedna 
mora to dozvoliti. Jer ako je priznala pravo javnosti 
konfesionalnoj pravoslavnoj gimnaziji u Srijemskim 
Karlovcima, da to mora priznati i našem nadbi¬ 
skupskom lyceju, jer lycej i što se djaka tiče i što 
se profesora tiče i što se tiče osnove predavanja pod- 
puno odgovara svemu onome što se zahtijeva za 
jedan javni zavod. To će pako za klerike biti od pre¬ 
velike blagodati te će se polučiti ovo: 

prvo, ne će klerici morati polagati izpit iz svih 
predmeta, 

drugo, moći će ■ se bez dvojbe nadati boljoj kla¬ 
sifikaciji od pozna ih si profesora, 

treće, ne će morati plaćati za siromašnog klerika 
dosta veliku taxu od 18 for. I napokon 

četvrto, sam će lycej imati mnogo veću važnost 
nego štoju danas, kao privatni zavod, ima. 

To bi se dakle svakako imalo učiniti te mjesto 
da klerici idu na vanjsku gimnaziju polagati maturu 
pred vladinim povjerenikom, neka vladin povjerenik 
dodje u sjemenište. Jer ako n. pr. na Travničko 
dječačko sjemenište dolazi na ispit potpuna ispitna ko¬ 
misija iz Sarajeva, tim laglje može poći nanašlycej je¬ 
dan vladin povjerenik, pa makar koji put preko godine 

kao na javan zavod, dolazio i zem. inspektor na 
pregledbu. Ako nam teoložki fakultet može stajati 
donekle pod vladinim nadzorom može tim laglje 
lycej, jer hvala Bogu ne eini se ništa zla nego gamo 
dobro. To dakle svakako neka se učini a sa gradnjom 
potpunog dječačkog sjemeništa neka se pričeka 
na bolja vremena. Sada pak učinimoono, što je naj- 
glavnie: uredimo naime svoje materijalno stanje. Ne 
učinili bose to, kraj svih dječačkih sjemeništa slabo.će 
se mladež posvećivati bogoslovnim naucima, nego će i 
iza svršenih nauka u dječačkim sjemeništima potra¬ 
žiti si kruh na drugom polju, kako to dan danas 
i biva. ( 

Eno, gdje je već veći mar posvećen odgoju 
mladeži, nego to je baš u Travničkom dječačkom 
sjemeništu. Pa tamošnji inače vrsni odgojitelji doži- 
više najveća razočaranja. 

Stoga se i u samoj Bosni potaklo pitanje, kako 
da se uredi stvar kongrue. Glede toga piše nam 
jedan odalne prijatelj svećenik ovo: ,,U pitanju kon¬ 
grue bilo je već vijećanja, a naskoro će se sastati 
sva tri biskupa na okup, da stvar urede te naj¬ 
prije svetoj stolić , a poslije vladi pošalju na odo¬ 
brenje. Misli se, da bi se plaće župničke razdijelile 
na tri klase, naime sa 900 for., 1200 for. i 1500 for. 
neke dapače i sa 1800 for.,,,dok bi kapelani dob- 
vali 600 for., od čega bi plaćali 200 for župniku u 
ime košte. Prihod kongrue sačinjavao bi deseti dio 
desetine katolika ili iz paušalnog poreza, koji se već 
uvodi te %% od plaće činovnika katolika. Svakako 
je, nastavlja naš prijatelj, već skrajnje vrijeme, da e 

kod nas urodi materijalnu stanje svećenstva. Do sada 
je bilo župa, koje ne imaju ni 500 li 600 for. dohotka 
A na ovaj način kongrue barem bi se moglo pri¬ 
stojno živjeti, te ne bi bili prosjaci ko do sada, 
koji smo živjeli samo od težkom mukom izprošenoga 
pobira t. j. lukna. Ovo uredjenje, veli napokon naš 
prijatelj, pribavilo bi našim zemljama i više sveće¬ 
nika, jer sada mnogi radi toga ne dolaze u bogosloviju, 
što znaju, da te gore živjeti od pisara po našim ure- 
dima.“ 

Tako naš prijatelj svećenik iz Bosne. A pravu 
je i živu istinu rekao. Dok su u okupiranim zem¬ 
ljama svi urednici za svoj trud obilato nagradjeni, 
svećenstvo se teško bori za svoj svakdašnji kruh. A 
da je ta borba ili bolje rekuć oskudica morala ne¬ 
povoljno djelovati na mladež, koja se je želila po¬ 
svetiti svećeničkom zvanju, samo se po sebi razu¬ 
mije. Ta kuda će već veća anomalija, nego to, da 
je naime bosanska vlada kod ustrajanja banjalučke 
biskupije tamošnjeg biskupa dotirala sa god. 3000 for., 
dočim je bivšeg ravnatelja kaznione u Zenici pok. 
Taufera plaćala sa 6000 for.— Pobolj šanj,e dakle mate¬ 
rijalnoga stanja našega svećenstva biti će za mladež 
također privlačiva točka, da će se ona rado posve¬ 
ćivati svećeničkom stališu. Što može već nepovolj- 
nije djelovati na mlada čovjeka, nego kad vidi i 
čuje, kako smo ove godine ritali u dopisu iz Osieka, 
otiskanom u ,,Hrvatstvu“, da se je naime bolesnu 
kapelanu dala mirovina samo od 400 for., te je u 
najvećoj o kudici kod nekog nadničara umro, kad 
se zna, da mu tolika svota nije preko godine do- 

statua samo na liječnika i ljekarnu. Kakav animo 
mogu dakle imati abiturijenti dječ. sjemeništa u 
Osieku za svećenički stalež, kad ovakova šta čuju i vide 
A to se, jer je stvar opće poznata, sakriti ne da. — 

Ma da smo si, u ovoj raspravi stavili zadaćom, 
da ćemo razpredati pitanje, kako da se poboljša 
materijalno stanje naših umirovljenih svećenika, ipak 
progovorismo par rieči i o drugim, s tim vrlo usko 
spojenim pitanjima, jer se to jedno od drugog odije¬ 
liti ne da. Dok su pako za poboljšanje uopće kuratnog 
svećenstva pozvani u tom pogledu, kako jur napo- 
menusmo, drugi činbenici, stvar glede uređenja 
naših mirovina zavisi lih o nama samima, te se to 
može, samo ako se hoće, provesti već sada. 

Ali mogao bi tko reći: čemu povisivati miro¬ 
vine? Eno, neka se podigne svećenički dom za umi¬ 
rovljenike, pa je stvar gotova! Što se tiče gradnje 
svećeničkoga doma, reći ćemo i tu svoju otvoreno. 

Nijesmo mi nikada bili protivnici svećeničkog 
doma, dapače njegovu bi mi gradnju najradosnije 
pozdravili. Nu kako već kod nas biva, kad se o 
našem kakovom dobru radi, da to ide vrlo sporo, 
tako će i dok dođe do gradnje svećeničkog doma, još 
mnogo mutne vode proći Savom i Dunavom. Mi 
po običaju iz početka planemo, a poslije brzo su- 
stanemo. Već ima blizu 30 godina, kako se je po¬ 
taklo kod nas pitanje i počelo sakupljati za sve- 
nički dom, pa nigdje ništa, a držimo, kako smo mi 
nagli, da će trebati bar još toliko godina, dok do 
toga dođe. 

No našim umirovljenim svećenikom nije do če- 






kan;a: Oni su trebali i odavna pomoći, a sa daje 
ve skrajnje vrijeme, da se u tom pogledu nešta 
učini, jer ovako već u interesu samog ugleda nažeg §! 
svećeničkog niti može niti smije da ostane. Ali uza -i 
svu želju, da što skorije dođemo do svećeničkog. J 
doma, uređenje odnosno povišenje ;većeničkih mi¬ 
rovina smatramo za stvar kud i kamo važnijom i 
potrebitijom. Gradnja bo svećeničkog doma jest stvar . 
oportuna , . a uređenje sveo. mirovina jesu stvari ne- 
cessariae. Jer da se sutra sagradi svećenički dom 
u nj <e ići ovaj ili onaj, ali velika većina, po svoj 
prilici, ako ne bude morala, ne će. A tjerati, da 
moraju ići, držimo, da niti bi bilo pravedno niti 
u redu, te se to mora staviti na volju pojedincem. 
Mnogi se je već tijekom tolikih godina priučio na 
svoj način života, svoju slobodu, svoj rad, svoju 1 
družinu, koju moguće bivši na lošoj župi potpuno 
ni plano nije, na svoju koštu, jer među starij m 
ljudima se dogadja, da ne može jesti svako jelo,. 1 
nego ovo ili ono, pa si to kao svoj gospodar sam 
prirediti dade, dok se u zavodu pripravlja zajed- w 
nički objed: pa ako hoćeš, jedi, ako ne ćeš ti, kako | 
veli naš narod, poljubi pa o$tavi. 

A držimo, da već u interesu same duhovne ] 
pastve pri ovakovoj oskudici svećenstva, kakova se j 
kod nas osjeća, ne bi bilo ni uputno, da se svi urnirov- j 
ljeni svećenici smjeste na jednom mjestu. Svećenik, } 
iz toga što je umirovljen, ne slijedi, da opet ne može 1 
nikakove službe obavljati. Ako je on kadar samo svetu 
misu lužiti i u nuždi krstiti, mnogomu je župniku 
na toliko pomoženo, da ne mora kapelana držati. 


Stoga je mnogo bolje, već u interesu same 
duhovne pastve, da umirovljeni svećenici budu 
raštrkani po cijeloj nadbiskupiji. Dok sam žup- 
nikovao dolje u Slavoniji, u našem kotaru imadosmo 
jednog umirovljenog župnika, staraca 8o i više 
godina. Pa kako je još i u odmakloj dobi bio 
prilična zdravlja, svima nam je u slučaju potrebe 
dobro došao. Mogasmo na par dana otići od kuće, 
a on bi sve to vrlo radosno obavljao. Da njega ne 
bijaše, morali bismo preko duh. oblasti potražiti si za¬ 
mjenika. A toga je dan danas teško naći, što naj¬ 
bolje znaju sami naši duhovni stolovi. Dok su negda 
bili puni kloštri fratara, bijaše lasno, ali dan danas, 
kao što je oskudica na svećenstvu sekularnom, tako 
je i na regularnom. A tko kapelana ima, nerado ga 
šalje drugamo na više dana, osobito pak nedjeljom 
i blagdanom, kad ga i sam najviše treba; a u mnogim 
kotarima tako rekuć ih i ne ima osim moguće jednoga 
ih najviše dvojice. Ne škodi dakle, dapače je u in- 
tesesu same duh. pastve, da imademo umir. sveće¬ 
nika po cijeloj dijecezi, kako to dan danas i biva, 
koji si uz to kraj slabe mirovine još koju krajcaru za¬ 
služiti mogu. A osimtoga i svaki od nas mnogo rade bo¬ 
ravi u onom kraju, u kojem je službujući danesvoje mla¬ 
dosti sproveo, nego da se pod starost kreće Bog 
zna kuda. Zato vidimo, da se i naši umirovljeni 
svećenici najradije nastanjuju, ako im već nije mo¬ 
guće u istoj župi, gdje službovaše, a ono bar u istom 
kraju. 

Tako n. pr. svećenici iz okolice požeške najradije 
idu u mir u Požegu, varaždinske u Varaždin, itd. 

Pa zato kada bi mi htjeli udovoljiti pravoj želji 
naših umirovljenih svećenika, po njih bi bilo naj¬ 
bolje, kad bi se po našim gradovima sazidale omanje 
razizemne svećeničke kuće, gdje bi po dva umirov¬ 
ljena svećenika mogla boraviti, vodeći svoje omanje ku¬ 
ćanstvo, kako su to i do sada činili, jer vele naši ljudi: 
svoja kućica , svoja slobodica. A to bi bilo, kako napo- 
menusmo, od ne male koristi tamošnjem domaćem 
i okolištnom kuratnom svećenstvu. No kako rekosmo, 
glavno je, da im se povise mirovine, pa će si on 
svaki ma i najbolestniji bio lako naći poslugu i dom za 
stanovanje. Gradnjom svećeničkog doma pomoći će 
se samo nekolicini njih, a ponajviše će sveć. dom 
dobro doći, bude li se n. pr. u gradu Zagrebu gra¬ 
dio, gospodi kateketama i profesorima, gdje će uz 
razmjerno manju plaću dobivati stan i hranu, kako 
je to n. pr. u Pečuhu, gdje u svećeničkom domu ne 
obitava nijedan umirovljeni svećenik, nego samo katc- 
kete. Zatim će dobro doći i onim svećenikom, koji 
budu iz vana na par dana u Zagreb dolazili, jer i za 
ove trebalo bi svakako u svećeničkom domu prire¬ 
diti par soba, da se ne moraju povlačiti po gostio¬ 
nama. U ostalom, bilo bi u interesu i samog sveće- ; 
ničkog doma, da se u prvom redu povise svećeničke 
mirovine, moći će bo tada i dotični umirovljeni sve¬ 
ćenik mnogo više doprinijeti svećeničkom domu za 
svoje uzdržavanje, nego što bi mogao sada sa ku¬ 
kavnih 500 for. 

Mi dakle držimo, da se u prvom redu treba 
o tom uznastojati, da se urede i povise mirovine, a \ 
onda istom, da dođe na red svećenički dom. A 

toga su našega mnijenja, u koliko mi znamo, i naši 
umirovi eni svećenici. Sutra bo da ih se upita, vole 
li svećenički dom ili povišenje mirovina, osim moguće 
jednoga ili dvojice, svi bi ostali prihvatili ovo drugo. 

A ne bi škodilo, po onoj: ,,nihilde nobis sine no- 
bi si da se i zbilja stavi na njih ovakovo pitanje, što 
oni naime glede toga misle, jer su oni u tom pogledu 
najkompetentniji suci, znaju bo najbolje, gdje ih tišti 
i što bi po njih najbolje bilo. 

Mi dapače mislimo, da ako se ne bi prihvatili 
ovi naši predloži, te ako se i na taj način kako u 
ovoj raspravi navedosmo ne bi našlo dovoljnih 
izvora, iz kojih bi se povisile svećeničke mirovine, 
a ono da se već sada makar i kamate od sa 
dašnje glavnice svećen. doma upotrebe za povišenje 
svećeničkih mirovina, a sa svećeničkim domom neka 
se čeka sve dotle, dok u tu svrhu ne bude dovoljna 
zaklada preč. g. Smetiška, Ili ako i to ne, ono neka 
se zamoli preč. g. Smetiško, da bi bio tako dobar, 
pa da dopusti, da bi se kamate od njegove glavnice 
upotrijebile za povišenje mirovina, da tako za života 
svoga doživi plod svoga truda, radi čega bi mu naši 
umirovljeni svećenici bili do groba harni, a sveće¬ 
nički dom neka bi se danas sutra gradio koli iz sa¬ 
kupljene jur toli u tu svrhu još knpiti se imajuće glav¬ 
nice. Jer, kako rekosmo, našim se umirovljenim, sveće¬ 
nikom pomoći mora, pa makar to bilo odavle ili odanle, 
pošto oni s ovom i ovakovom mirovinom živjeti ne 
mogu, a gledati braću da pate i stradaju, bilo to bilo 
od nas, koji im možemo pomoći upravo grehotaA kako 
oni željno očekuju svaku povišicu svoje mirovine uvjerio 

sam se kod pok. umirovljenog župnika Detonija, koga 
sam u bolesti više puta pohađao. Kako je on siromah bio 
veseo, kad mu se je iza smrti pok. Jelenčića povi¬ 
sila iz zaklade presv. gospodina Guglera mirovina na 
600 for. No nije ju dugo uživao, jer je nabrzo iza 
toga kao starac od 80 i više godina umro. I tako 
istom u 80. godini dobio je mirovinu od 600 for. A 
i toga ne bi bilo, da se presvijetli gospodin Gugler, i 
u svojoj velikoj dobroti nije sjetio posebnim zakla¬ 
dama svoje braće najstarijih umirovljenih svećenika, 
s čime je presvijetli gospodin učinio pred Bogom 
dragim najveću zadužbinu. i— 

Ovim završujemo. — Mislimo, da smo ovo pitanje, 
koliko je u našim silama, svestrano obrazložili. Mo¬ 
guće, da smo na nekim mjestima — već po svojoj 
naravi — bili i previše iskreni. Ali držimo, da to ne 
škodi. Neka se stvari bistre sa sviju strana, te tu 
ne hasni silom zatvarati oči, kad to i onako nijesu 
nikakove tajne, te stoga i želimo, da bi i druga 
braća svećenici koju o tome rekla, jer više očiju 
više vidi. Nas je pak kod ovoga pitanja vodila lih 
iskrena želja, da se već jednom poboljša u istinu 
žalosno stanje naše umirovljene braće, od kojih ni¬ 
jedan nije od obijesti, nego lih od nužde pošao u mir. 
Nijedan se bo od njih sigurno nije polakomio za onih 
kukavnih 500 for. mirovine, nego bi svaki i dalje 
mnogo radije služio, samo kad bi mogao; pa baš 
stoga ne smijemo ih odsudivati, prigovarajući im, 
kako to više put biva, da bi još mogli služiti, nego 
moramo imati naprama njima kao braći svojoj 
smilovanje. Glasoviti bo moralista Stapf u poglavlju: 


,,de officio sednlitatis" govoreći umirovljenicima veli 
doslovno ovo: ,,Neque - ili i vitae otiosae argui possunt 
qui postquam in publico numere pondus diei et aestus 
portaverunt. ad vitae vesperam, de scena deceđunt, 
tuni ut idoneus succesor locum occupet, tum ut ad 
imminentem aeternitatem tanto expeditius se ac- 
cingant". Što se pak tiče duhovne pastve, pove¬ 
ćanim slovima nastavlja spomenuti moralista: ,,I n t e r 
pastorale officium et divinumjudi- 
c i u m sit a 1 i q u o d i n t e r s t i t i u m“, t. j. iz- 
medju duhovne službe i božjeg suda treba svakako da 
je neka stanka, da se naime svećenik riješen službenih 
svojih posala može pod starost laglje pripraviti za 
vječnost. 

